Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνίας μεταξύ της Ευρωπαϊκής Κοινότητας και της Ρουμανίας όσον αφορά τα προϊόντα αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 29 Μαΐου 2000, το Συμβούλιο εξουσιοδότησε την Επιτροπή να αρχίσει διαπραγματεύσεις με τις συνδεδεμένες ΧΚΑΕ, συμπεριλαμβανομένης της Ρουμανίας, προκειμένου να καθοριστούν αμοιβαίες δασμολογικές παραχωρήσεις στον τομέα της αλιείας. Κατά συνέπεια, στις 26 και στις 27 Απριλίου και στις 29 Μαϊου 2001 και στις 12 Σεπτεμβρίου 2001 διεξήχθησαν διαπραγματεύσεις με την Ρουμανία για να ολοκληρωθούν αυτές οι διμερείς παραχωρήσεις. Οι λεπτομέρειες των διμερών παραχωρήσεων περιλαμβάνονται στα συμφωνηθέντα πρακτικά που μονογραφήθηκαν εξ ονόματος της Επιτροπής και των ρουμανικών αρχών, στις 12 Σεπτεμβρίου και στις 23 Οκτωβρίου 2001 αντίστοιχα. Τα δύο μέρη συμφώνησαν ως προς τον τρόπο σταδιακής και αμοιβαίας ελευθέρωσης του εμπορίου για όλα τα ψάρια και τα προϊόντα αλιείας.

Η συμφωνία ορίζει ότι η Κοινότητα και η Ρουμανία θα μειώσουν, από την ημερομηνία έναρξης ισχύος της συμφωνίας, τους δασμούς για τα μη ευαίσθητα είδη ψαριών και τα προϊόντα αλιείας κατά 25% . Ένα έτος μετά την έναρξη ισχύος της συμφωνίας θα εφαρμοστεί επιπλέον μείωση κατά 25% και δύο έτη μετά την έναρξη ισχύος της συμφωνίας θα εφαρμοστεί περαιτέρω μείωση κατά 25%. Τρία έτη μετά την έναρξη ισχύος της συμφωνίας θα ελευθερωθεί πλήρως το εμπόριο για όλα τα μη ευαίσθητα είδη ψαριών και τα προϊόντα αλιείας.

Με την έναρξη ισχύος της συμφωνίας, τόσο η Κοινότητα όσο και η Ρουμανία θα μειώσουν κατά 25% τους δασμούς που εφαρμόζονται από τα συμβαλλόμενα μέρη για τα ευαίσθητα είδη ψαριών και τα προϊόντα αλιείας (βλέπε το παράρτημα στην επισυναπτόμενη πρόταση πρωτοκόλλου της ευρωπαϊκής συμφωνίας). Ένα έτος μετά την έναρξη ισχύος της συμφωνίας θα εφαρμοστεί επιπλέον μείωση κατά 25% και δύο έτη μετά την έναρξη ισχύος της συμφωνίας θα εφαρμοστεί περαιτέρω μείωση κατά 25%. Έξι έτη μετά την έναρξη ισχύος της συμφωνίας θα ελευθερωθεί πλήρως το εμπόριο για όλα τα ψάρια και τα προϊόντα αλιείας. Σε περίπτωση προσχώρησης της Ρουμανίας πριν από το τέλος της εξαετούς περιόδου, θα ελευθερωθεί ασφαλώς αμέσως πλήρως το εμπόριο.

Οι υπηρεσίες της Επιτροπής θεωρούν ότι τα αποτελέσματα των τεχνικών διαπραγματεύσεων αποτελούν ισόρροπη και αποδεκτή βάση για την πλήρη και σταδιακή ελευθέρωση των συναλλαγών, κατά απλό διοικητικό τρόπο, χωρίς καμία εξαίρεση, μεταξύ της Ρουμανίας και της Ευρωπαϊκής Κοινότητας.

Η παρούσα πρόταση συμφωνεί με τις προτάσεις που αφορούν τις άλλες υποψήφιες χώρες για τις οποίες η Επιτροπή έχει ήδη λάβει απόφαση. Βασίζεται στις ίδιες αρχές της βαθμιαίας ελευθέρωσης του εμπορίου για τα ψάρια και τα προϊόντα αλιείας, όπως και οι προηγούμενες προτάσεις.

Η Επιτροπή καλείται να εγκρίνει την επισυναπτόμενη πρόταση απόφασης και να προτείνει στο Συμβούλιο να προστεθεί πρωτόκολλο στην ευρωπαϊκή συμφωνία με την Ρουμανία προκειμένου να εφαρμοστούν οι συμφωνηθείσες παραχωρήσεις για τα ψάρια και τα προϊόντα αλιείας.

Με βάση τα ανωτέρω, το Συμβούλιο καλείται να εκδώσει την παρούσα απόφαση για προσθήκη πρωτοκόλλου σχετικά με εμπορικές παραχωρήσεις στον αλιευτικό τομέα, στην ευρωπαϊκή συμφωνία με την Ρουμανία.

2003/0055 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνίας μεταξύ της Ευρωπαϊκής Κοινότητας και της Ρουμανίας όσον αφορά τα προϊόντα αλιείας, υπό μορφή πρόσθετου πρωτοκόλλου, που συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,

την πρόταση της Επιτροπής,

Εκτιμώντας τα εξής:

(1) Είναι σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου [1], ώστε να προβλεφθούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Ρουμανίας, και στη Ρουμανία ορισμένων ψαριών και προϊόντων αλιείας καταγωγής Κοινότητας.

[1] ΕΕ L 357 της 31.12.1994, σ.1.

(2) Προς το σκοπό αυτό, πρέπει να προστεθεί στην εν λόγω ευρωπαϊκή συμφωνία ένα νέο πρωτόκολλο, το οποίο θα περιλαμβάνει εμπορικές ρυθμίσεις για ορισμένα ψάρια και προϊόντα αλιείας.

(3) Πρέπει να εγκριθεί η συμφωνία υπό μορφή πρωτοκόλλου,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία μεταξύ της Ευρωπαϊκής Κοινότητας και της Ρουμανίας, υπό μορφή πρόσθετου πρωτοκόλλου για τα προϊόντα αλιείας, το οποίο συμπληρώνει την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου.

Το κείμενο της συμφωνίας υπό μορφή πρωτοκόλλου επισυνάπτεται στην παρούσα απόφαση.

Άρθρο 2

Σύμφωνα με το άρθρο 4 του πρωτοκόλλου, ο Πρόεδρος του Συμβουλίου κοινοποιεί στην κυβέρνηση της Ρουμανίας την έγκριση του πρωτοκόλλου από την Κοινότητα.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

ΣΥΜΦΩΝΙΑ

ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ

ΚΑΙ ΤΗΣ ΡΟΥΜΑΝΙΑΣ,

ΣΧΕΤΙΚΑ ΜΕ ΤΑ ΠΡΟΪΟΝΤΑ ΑΛΙΕΙΑΣ

ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ

ΤΗΣ ΕΥΡΩΠΑΪΚΗΣ ΣΥΜΦΩΝΙΑΣ

ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ

ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ,

ΑΦΕΝΟΣ, ΚΑΙ ΤΗΣ ΡΟΥΜΑΝΙΑΣ

ΑΦΕΤΕΡΟΥ

ΠΡΩΤΟΚΟΛΛΟ

ΓΙΑ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΓΙΑ

ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ

ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΡΟΥΜΑΝΙΑΣ

Η ΕΥΡΩΠΑΪΚΗ ΚΟΙΝΟΤΗΤΑ, εφεξής καλούμενη 'Κοινότητα', αφενός, και

Η ΚΥΒΕΡΝΗΣΗ ΤΗΣ ΡΟΥΜΑΝΙΑΣ, αφετέρου,

ΕΚΤΙΜΩΝΤΑΣ ΟΤΙ η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, εφεξής καλούμενη «η ευρωπαϊκή συμφωνία», υπεγράφη στις Βρυξέλλες, την 1η Φεβρουαρίου 1993 και τέθηκε σε ισχύ την 1η Φεβρουαρίου 1995.

ΕΚΤΙΜΩΝΤΑΣ ΟΤΙ το κεφάλαιο ΙΙΙ της ευρωπαϊκής συμφωνίας προβλέπει διαπραγματεύσεις για αμοιβαίες δασμολογικές παραχωρήσεις στον αλιευτικό τομέα.

ΕΚΤΙΜΩΝΤΑΣ ΟΤΙ προς το σκοπό αυτό διεξήχθησαν και ολοκληρώθηκαν επιτυχώς μεταξύ της Κοινότητας και της Ρουμανίας οι τεχνικές διαπραγματεύσεις βάσει του άρθρου 24 της ευρωπαϊκής συμφωνίας, για την παροχή αμοιβαίων δασμολογικών παραχωρήσεων στον αλιευτικό τομέα.

ΕΚΤΙΜΩΝΤΑΣ ΟΤΙ οι παραχωρήσεις που υπήρξαν αντικείμενο διαπραγμαατεύσεων στον αλιευτικό τομέα επηρεάζουν τις διμερείς παραχωρήσεις που χορηγήθηκαν στο πλαίσιο της συμφωνίας, οι οποίες, κατά συνέπεια, πρέπει να τροποποιηθούν για την προσαρμογή των εμπορικών πτυχών της συμφωνίας.

ΕΚΤΙΜΩΝΤΑΣ ΟΤΙ η Κοινότητα και η Ρουμανία συμφώνησαν επίσης σχετικά με έναν διοικητικά απλό τρόπο σταδιακής εφαρμογής των δασμολογικών παραχωρήσεων που που υπήρξαν αντικείμενο διαπραγμαατεύσεων, το συντομότερο δυνατό.

ΑΠΟΦΑΣΙΖΟΥΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους ελευθέρωσης του εμπορίου για όλα τα ψάρια και τα προϊόντα αλιείας:

ΑΡΘΡΟ 1

Από την ημερομηνία έναρξης ισχύος του παρόντος πρωτοκόλλου για τα ψάρια και τα προϊόντα αλιείας κατά την έννοια του άρθρου 1 του κανονισμού (ΕΚ) αριθ. 104/2000 του Συμβουλίου, αμφότερα τα μέρη θα μειώσουν κατά 25% τους δασμούς που εφαρμόζουν η Κοινότητα και η Ρουμανία αντίστοιχα σε όλα τα ψάρια και στα προϊόντα αλιείας κοινοτικής ή ρουμανικής καταγωγής με εξαίρεση τα προϊόντα που αναφέρονται στο άρθρο 2.

Ένα έτος μετά την ημερομηνία έναρξης ισχύος του παρόντος εμπορικού διακανονισμού, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

Δύο έτη μετά την ημερομηνία έναρξης ισχύος του παρόντος εμπορικού διακανονισμού, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

Τρία έτη μετά την ημερομηνία έναρξης ισχύος του παρόντος εμπορικού διακανονισμού ή νωρίτερα, κατόπιν προηγούμενης κοινής συμφωνίας, θα ελευθερωθούν πλήρως οι συναλλαγές για όλα τα ψάρια και τα προϊόντα αλιείας με εξαίρεση τα προϊόντα που αναφέρονται στο άρθρο 2. Οποιαδήποτε τέτοια συμφωνία για νωρίτερη πλήρη ελευθέρωση των συναλλαγών για όλα τα ψάρια και τα προϊόντα αλιείας εφαρμόζεται σύμφωνα με το άρθρο 5 του παρόντος πρωτοκόλλου.

ΑΡΘΡΟ 2

Τρία έτη μετά την ημερομηνία έναρξης ισχύος του παρόντος πρωτοκόλλου αμφότερα τα μέρη θα μειώσουν κατά 25% τους δασμούς που εφαρμόζουν η Κοινότητα και η Ρουμανία αντίστοιχα σε όλα τα ψάρια και στα προϊόντα αλιείας κοινοτικής ή ρουμανικής καταγωγής που εμπίπτουν στους ακόλουθους κωδικούς ΣΟ [2]: 03019300, 030211, 03022300, 03026180, 03026911, 03026955, 030321, 03033300, 03037180, 03037911, 03037965, 03041015, 03041017, 03041019, 03042015, 03042017, 03042019, 03054945, 03055950, 03056300, 03056990, 160412, 160413, 16041511, 16041519, 16041600.

[2] Όπως ορίζεται στον κανονισμό (ΕΚ) αριθ. 1832/2002 της 1ης Αυγούστου 2002 που τροποποιεί το παράρτημα 1 του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 290, της 28.10.2002, σ.1).

Τέσσετα έτη μετά την ημερομηνία έναρξης ισχύος του παρόντος πρωτοκόλλου, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

Πέντε έτη μετά την ημερομηνία έναρξης ισχύος του παρόντος πρωτοκόλλου, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

Έξι έτη μετά την ημερομηνία έναρξης ισχύος του παρόντος πρωτοκόλλου, αμφότερα τα μέρη θα προβούν σε νέα μείωση κατά 25% των δασμών που εφαρμόζονταν κατά την έναρξη ισχύος του παρόντος διακανονισμού.

ΑΡΘΡΟ 3

Ο υπολογισμός των μειώσεων που αναφέρονται στα άρθρα 1 και 2 γίνεται με βάση τις κοινές μαθηματικές αρχές, λαμβάνοντας υπόψη τα εξής:

α) Για όλα τα ψηφία μετά την υποδιαστολή, τα οποία είναι μικρότερα του 50 (συμπεριλαμβανομένου), γίνεται στρογγυλοποίηση προς τα κάτω προς τον πλησιέστερο ακέραιο αριθμό.

β) για όλα τα ψηφία μετά την υποδιαστολή, τα οποία είναι μεγαλύτερα του 50, γίνεται στρογγυλοποίηση.

γ) όλοι οι δασμοί κάτω του 2% ορίζονται αυτόματα σε 0%.

ΑΡΘΡΟ 4

Το παρόν πρωτόκολλο αρχίζει να ισχύει την πρώτη ημέρα του μηνός που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των εσωτερικών διαδικασιών τους για έγκριση.

ΑΡΘΡΟ 5

Το παρόν πρωτόκολλο δύναται να τροποποιηθεί με απόφαση του Συμβουλίου Σύνδεσης.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ τησ δρασησ

Πρόταση προσθήκης πρωτοκόλλου στην ευρωπαϊκή συμφωνία με την Ρουμανία για την εφαρμογή συμφωνίας περί παραχωρήσεων σχετικά με τα ψάρια και τα προϊόντα αλιείας. Οι παραχωρήσεις αυτές έχουν συμφωνηθεί και θα εφαρμοστούν για μια εξαετία, μέχρις ότου ελευθερωθεί πλήρως το εμπόριο των εν λόγω προϊόντων.

2. Σχετικα κονδυλια του προϋπολογισμου

Κεφάλαιο 12, άρθρο 120.

3. Νομική βάση

Άρθρο 133 σε συνδυασμό με το άρθρο 300 παράγραφος 2 της συνθήκης για την ίδρυση της Ευρωπαϊκής Κοινότητας.

4. Περιγραφη τησ δρασης

Πλήρης ελευθέρωση των συναλλαγών για τα ψάρια και τα προϊόντα αλιείας στο πλαίσιο της προετοιμασίας για τη προσχώρηση της Ρουμανίας στην Ευρωπαϊκή Ένωση.

5. Κatataξη των δαπανων η εσοδων

Εισαγωγικοί δασμοί.

6. Ειδοσ των δαπανων η εσοδων

Η προτεινόμενη δράση θα μειώσει τους εισαγωγικούς δασμούς που επιβάλλονται στα ψάρια και στα προϊόντα αλιείας καταγωγής Ρουμανίας,

7. Δημοσιονομικές επιπτώσεις

7.1 Τρόπος υπολογισμού του συνολικού κόστους της δράσης (σχέση μεταξύ επιμέρους και συνολικού κόστους)

Το κόστος της δράσης υπολογίστηκε με βάση τις συναλλαγές των ετών 1999, 2000 και 2001. Λόγω του απρόβλεπτου χαρακτήρα των εμπορικών συναλλαγών καθώς και των διακυμάνσεων των δασμολογικών συντελεστών που εφαρμόζονται στα εν λόγω προϊόντα, χρησιμοποιήθηκε ένας εκτιμώμενος μέσος δασμολογικός συντελεστής 12% για να υπολογιστούν οι δασμοί που είχαν επιβληθεί το 1999, το 2000 και το 2001. Οι εισαγωγικοί δασμοί που επιβλήθηκαν το 2000 παρουσίασαν αύξηση περίπου κατά 45% σε σχέση με το 1999. οι δασμοί που επιβλήθηκαν το 2001 παρουσίασαν αύξηση περίπου κατά 63% σε σχέση με το 2000. Συνεπώς, για τον υπολογισμό των εκτιμώμενων εισαγωγικών δασμών δεν ελήφθη υπόψη καμία αύξηση δασμών. Ο εκτιμώμενος δασμός μειώθηκε κατά 25% για το έτος ένα, κατά 25% για το έτος δύο και κατά 25% για το έτος τρία.

Επειδή οι ρυθμίσεις αυτές αναμένεται να αρχίσουν να ισχύουν εντός του 2002, για την εκτίμηση του κόστους το έτος 2002 θεωρήθηκε ως έτος ένα, το έτος 2003 ως έτος δύο και το έτος 2004 ως έτος τρία.

7.2 Κατανομή του κόστους ανά δραστηριότητα

Πιστώσεις ανάληψης υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>